《观音赞》
宋代·释广闻

大士真慈念群生，有如慈母忆其子。尽尘毛刹世界海，一一具此一念中。

惟此一念不退转，如子得母亦复然。眼声耳色互三昧，情与无情同證入。

有能不作实證想，当知此相亦非实。忽若子母不相知，大士实相常现前。

作者简介：释广闻（一一八九～一二六三），赐名佛智，号偃溪，俗姓林，侯官（今福建福州）人。年十五从智隆于宛陵光孝寺。十八受具戒。八年，住育王山广利禅寺。十一年，住净慈报恩光孝禅寺。宝祐二年（一二五四），住景德灵隐禅寺。四年，住径山兴圣万寿禅寺。景定四年卒，年七十五。为南岳下十八世，浙翁琰法嗣。有《偃溪广闻禅师语录》，收入《续藏经》。事见《语录》及所附林希逸撰《塔铭》。　释广闻诗，以辑自《语录》者及其中单编之诗依原卷次编为两卷。